आदरणीय श्री रामेश्वर मिश्र पंकज तथा आदरणीया कुसुमलता केडिया जी द्वारा लिखित अद्भुत पुस्तक “भारत” में लिखा है कि – अठारह हजार वर्ष पूर्व जब वेदों की श्रुति परंपरा में चिरकाल तक रहने के बाद लिपिबद्ध करने की योजना बनी, तो इसके लिए स्थल कश्मीर के सुरम्य सरोवरों के तटों को चुना गया | कितनी अद्भुत बात है ? आध्यात्मिक विज्ञान की सशक्त प्रयोगशाला कश्मीर थी | जैसे जलधार का प्रवाह नीचे की ओर होता है, उसी नियम में कश्मीर की संस्कृति का आवेगमय अमृत प्रवाह समूचे भारतवर्ष में हुआ | भारतवर्ष से मेरा अभिप्राय है आर्यावर्त, सचमुच अखंड भारत, जिसमें आधुनिक अफगानिस्तान, पाकिस्तान, बाग्लादेश, मारीशस इत्यादि सभी समाविष्ट हैं |